Diari Oficial de la Generalitat Valenciana


Sumari del DOGV 8700, del 18-12-2019 (2019/11291)

RESOLUCIÓ de 19 de novembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 100/18-AIA Cervera del Maestre.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11137


Data del document
:   19-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Cervera del Maestre
    * impacte ambiental

RESOLUCIÓ de 19 de novembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 100/18-AIA Cervera del Maestre. [2019/11379]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació, en el Boletin Oficial del Estado o en el diari oficial corresponent, de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 100/18-AIA Cervera del Maestre.  
  
«Informe d'impacte ambiental  
Expedient: 100/2099-IGA.  
Projecte: sondeig per a captació d'aigües subterrànies.  
Promotor: Adolf Walter Otto Wagenmann.  
Òrgan substantiu: Servei Territorial d'Indústria i Energia (Castelló).  
  
Expedient substantiu: ASOSUB/2017/32/12.  
Localització: parcel·la 46, del polígon 37; partida l'Ullal.  
Terme municipal: Cervera del Maestre.  
  
Objecte i característiques tècniques del projecte  
L'objecte de la captació d'aigua subterrània és cobrir la demanda d'un habitatge unifamiliar aïllat (que d'acord amb el cadastre és de 2017), per a ús domèstic, excepte consum humà, i per al reg d'oliveres, tot això en la mateixa parcel·la on es projecta el sondeig, la superfície de la qual és d'1,5 ha.  
El sondeig es perforarà a rotopercussió directa i arribarà a una profunditat aproximada de 200 m (segons la memòria aportada això dependrà de les condicions del terreny). La columna litològica que es preveu travessar consisteix en un primer tram de 130 m de margues i calcàries i, per davall, calcàries fins a la base del sondeig.  
No es requereix nous camins d'accés i, a causa del caràcter agrícola de la parcel·la, no es preveu tampoc cap desbrossament ni preparació prèvia del terreny més que la bassa temporal per al control dels detritus/llots de perforació. El diàmetre de la perforació serà 220 mm i la de l'entubat previst de 180 mm, amb canonada de ferro de 4 mm de gruix. L'espai anular serà cimentat mitjançant una lletada de ciment fins a -20 m.  
L'aprofitament previst d'aigua és de 4.790 m³/any i el cabal màxim instantani que s'espera obtindre i equipar és de 120 l / min. La massa d'aigua subterrània a captar és la 080.109 «Maestrat Oriental», del pla hidrològic de la conca del Xúquer.  
La duració de l'obra està prevista en un parell de dies, als quals seguirà un assaig de bombament, mitjançant aforament escalonat, de 72 hores i, si escau, la testificació del sondeig.  
L'actuació queda fora i allunyada dels espais que formen la Xarxa Natura 2000, així com qualsevol altre espai natural protegit segons la Llei 11/1994, de la Generalitat Valenciana. L'emplaçament es localitza en un àmbit agrícola i en sòl no urbanitzable comú, si bé dista uns 120 m d'un enclavament de terreny forestal i uns 100 m de SNU de protecció.  
No es preveuen mesures preventives ni correctores particulars més enllà del compliment de tota la normativa laboral i sectorial aplicable, ja que els efectes analitzats en l'epígraf 5 del document ambiental són mínims i d'escassa rellevància.  
  
Tramitació administrativa  
Mitjançant escrit signat el 10 d'agost de 2018 pel cap del Servei Territorial d'Indústria i Energia de Castelló (referència expedient ASOSUB/2017/32/12) va tindre entrada en la Direcció General de Medi natural i Avaluació Ambiental el document ambiental del projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre, d'avaluació ambiental.  
Dins del tràmit de consultes, segons l'article 46 de la Llei 21/2013, d'avaluació ambiental, es va donar trasllat de l'expedient al Servei Territorial de Medi Ambient (STMA) de València, amb data 28 d'agost de 2018, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
Amb data 6 d'agost de 2019 s'emet informe-proposta de la unitat d'impacte ambiental del STMA (Direcció Territorial de València) en el qual fa repàs a les característiques tècniques del projecte i a les seues possibles afeccions ambientals, emet informe favorable i proposa, als efectes ambientals, la seua resolució favorable acompanyada d'alguns suggeriments, els quals han sigut tingut en compte en les condicions de la present resolució.  
Anàlisi dels possibles efectes ambientals:  
A partir del document tècnic tramitat, del que s'ha emés informe durant la tramitació de l'expedient, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació es limiten a l'ocupada per la màquina perforadora i la bassa de retenció de detritus, i és una afecció temporal breu (previsió d'una setmana), de baixa entitat i que desapareixerà amb l'aplicació de les mesures previstes, i es garanteix amb això l'absència d'impactes residuals significatius.  
b) No es preveuen a priori efectes apreciables, directes ni indirectes, sobre la Xarxa Natura 2000, els espais i hàbitats de la qual queden allunyats del present emplaçament.  
c) No s'ha plantejat l'acumulació d'efectes negatius respecte d'altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
  
d) Al marge de l'aprofitament hídric, la utilització de recursos naturals és irrellevant en aquest tipus d'obres, així com la generació de residus més enllà del detritus generat per la perforació, que per la seua escassa magnitud, la seua naturalesa terrígena i el seu reduït volum rares vegades poden suposar un problema d'eliminació.  
e) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal breu (màxim una setmana) i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i és poc probable que puguen arribar a tindre efectes ambientals de consideració.  
f) El sondeig se situa en un entorn predominantment agrícola de secà i allunyat d'espais naturals protegits i pertanyents a la Xarxa Natura 2000.  
g) No s'ha detectat la possibilitat d'afeccions a béns culturals, restes arqueològiques ni altres elements coneguts del patrimoni cultura valencià.  
  
Consideracions jurídiques  
El projecte examinat constitueix un dels supòsits fàctics en els quals és preceptiva l'avaluació d'impacte ambiental simplificada prèviament a la resolució administrativa que s'adopte per a l'aprovació d'aquell, segons es desprén de l'apartat b de l'article 7.2 de la Llei 21/2013, d'avaluació ambiental.  
En l'expedient s'han observat els tràmits previstos en la secció 2a de la Llei 21/2013 (modificada per la Llei 9/2018), entre les altres disposicions que hi són aplicables.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
  
Per tot això, i en exercici de les funcions que tinc legalment atribuïdes, resolc:  
Primer  
Emetre informe d'impacte ambiental favorable per a l'autorització i equipament del sondeig projectat en la parcel·la 46, del polígon 37, del terme municipal de Cervera del Maestre, promogut per Adolf Walter Otto Wagenmann, per considerar que, en els termes plantejats i amb les condicions establides en l'apartat segon, sense perjudici de l'obtenció prèvia de les autoritzacions sectorials que són d'aplicació, no tindrà efectes significatius sobre el medi ambient, i estimar innecessari aplicar un procediment d'avaluació d'impacte ambiental ordinària.  
  
  
Segon  
Tant la part promotora com els òrgans competents hauran d'observar i complir les condicions i criteris següents:  
1) Si el sondeig és positiu, l'ús domèstic sol s'autoritzarà si l'habitatge disposa de les autoritzacions que estableix la legalitat vigent.  
2) Prèviament a l'execució dels treballs s'hauran d'observar i complir les limitacions i requisits en matèria de prevenció d'incendis forestals i, particularment, el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
3) Haurà de preveure's que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent ho determine innecessari per disposar d'altres opcions o d'una xarxa suficient.  
4) Durant el temps que dure l'assaig de bombament, i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures, propietats i parcel·les adjacents. En tot cas, el titular de l'obra haurà de reparar els possibles danys causats i, si escau, indemnitzar els afectats pels perjudicis ocasionats.  
  
Tercer  
De conformitat amb el que preveuen els articles 47.3 i 47.4 de la Llei 21/2013, d'avaluació ambiental, s'ordena la publicació de la present resolució en el Diari Oficial de la Generalitat Valenciana, i s'adverteix, així mateix, que perdrà la seua vigència i cessarà la producció dels seus efectes si una vegada publicada no s'haguera procedit a l'autorització del projecte en el termini màxims de 4 anys des d'aquesta publicació.  
  
Quart  
D'acord amb el que es disposa en l'article 47.6 de la Llei 21/2013, d'avaluació ambiental, contra aquest informe d'impacte ambiental no es pot interposar cap recurs, sense perjudici del que si escau procedisca, en via administrativa o judicial, davant de la resolució d'autorització del projecte.  
  
València, 25 d'octubre de 2019.- El director general de Medi Natural i d'Avaluació Ambiental (p. d. R 09.08.2019, del director general de Qualitat i Educació Ambiental; DOGV 8614, 16.08.2019): Francisco Javier Quesada Ferre.»  
  
València, 19 de novembre de 2019.- El director general de Medi Natural i d'Avaluació Ambiental (p. d. R 09.08.2019, del director general de Qualitat i Educació Ambiental; DOGV 8614, 16.08.2019): Francisco Javier Quesada Ferre.